section_heading: Sezona 2006./2007.
paragraph_text: Propustio je otvaranje sezone u Kuusamu. No njegovi dani došli su u norveškom Lillehammeru. Prvi dan je ostao na korak do postolja, bio je četvrti. Idući dan je postao jedan od najmlađih skakača koji je pobijedio u Svjetskom kupu, s nešto više od 16 godina i 10 mjeseci, i to u svom trećem nastupu. Pobijedio je i bio treći i u švicarskom Engelbergu. Na Novogodišnjoj turneji pobijedio je u Oberstdorfu i Bischofshofenu, bio 4. u Garmisch-Partenkirchenu, no u rodnom Innsbrucku bio je tek 11. Zbog toga je Turneju završio na drugom mjestu. Na Svjetskom prvenstvu u Sapporu osvojio je zlato s timom (Wolfgang Loitzl, Andreas Kofler, Thomas Morgenstern). Do kraja sezone bio je drugi u ukupnom poretku, ali kako je Pointner smatrao da je još uvijek neiskusan za Planicu, završio je četvrti.